Dommaradžu Gukešs

Dommaradžu Gukēšs (, ; dzimis , Čennai) ir Indijas starptautiskais lielmeistars šahā (2019). Pasaules čempions no 2024. gada 12. decembra.

 Biogrāfija 
2015. gadā uzvarējis Āzijas skolnieku šaha čempionātā U9 vecuma grupā. 2018. gadā uzvarējis Pasaules jauniešu šaha čempionātā U12 vecuma grupā.Chess: India's Gukesh, Savitha Shri bag gold medals in U-12 World Cadets Championship 2018. gadā izcīnījis piecas zelta medaļas Āzijas jauniešu šaha čempionātā, uzvarot U12 vecuma grupā individuālajā un komandu vērtējumā ātrajā šahā un šaha ātrspēlē, kā arī individuāli klasiskajā šahā.Gukesh wins 5 gold medals in Asian Youth Chess Championship

2021. gada novembrī Rīgā ierindojies 75. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss 2023. gada novembrī Daglasā ierindojies 81. vietā "FIDE Grand Swiss" turnīrā.2023 FIDE Grand Swiss

Pārstāvējis Indijas komandu Pasaules šaha olimpiādēs un 2022. gadā izcīnījis bronzas medaļu komandu vērtējumā un individuālo zelta medaļu pie 1. galdiņa.44th Olympiad Chennai 2022 Open Pēc diviem gadiem Budapeštā atkal bijis labākais pie 1. galdiņa, kā arī savas valsts sastāvā izcīnījis zelta medaļu.45th Chess Olympiad Budapest 2024 Open

Par panākumiem turnīros FIDE 2018. gadā viņam piešķīrusi starptautiskā meistara (IM), bet 2019. gadā — starptautiskā lielmeistara (GM) nosaukumu. Par lielmeistaru kļuvis 12 gadu, 7 mēnešu un 17 dienu vecumā, kļūstot par otru jaunāku lielmeistaru šaha vēsturē pēc Sergeja Karjakina.Gukesh becomes second youngest GM in history

2023. gada decembrī pēc FIDE Circuit atlases rezultātiem, kuri ietvēra labākos rezultātus gada spēcīgākajos šaha turnīros, Gukešs iekļuvis Pasaules šaha čempionāta pretendentu turnīrā.Gukesh confirms his Candidates spot Gukešs šajā atlasē finišēja otrais, taču uzvarētājs Fabiāno Karuāna bija jau kvalificējies pretendentu turnīram pēc FIDE Pasaules kausa izcīņas rezultātiem. Pēc Bobija Fišera un Magnusa Kārlsena Gukešs kļuva par trešo jaunāko šahistu, kas izcīnījis tiesības spēlēt Pasaules šaha čempionāta pretendentu turnīrā.Who will win the 2024 Candidates Tournament?
2024. gada aprīlī Toronto uzvarējis Pasaules šaha čempionāta pretendentu turnīrā un izcīnījis tiesības uz maču par Pasaules šaha čempiona nosaukumu ar Dinu Ližeņu.FIDE Candidates Tournament 2024 17 gadu un 10 mēnešu vecumā kļuvis par visu laiku jaunāko pretendentu uz Pasaules šaha čempiona nosaukumu.Gukesh makes history, becomes youngest-ever World Championship challenger

2024. gadā Singapūrā mačā par Pasaules šaha čempiona nosaukumu uzvarējis Ķīnas lielmeistaru Dinu Ližeņu ar 7½:6½ un 18 gadu vecumā kļuvis par visu laiku jaunāko Pasaules čempionu šahā.Domarodžu kļūst par visu laiku jaunāko pasaules čempionu šahā

2025. gada februārī Veikanzē (Nīderlande) izcīnījis 2. vietu Tata Steel meistaru šaha turnīrā, pārspēlē par 1. vietu piekāpjoties savam tautietim Ramešbābu Pragnanandhā ar 1:2.Tata Steel Chess Tournament 2025 : Masters 2025. gada septembrī Samarkandā ierindojies 41. vietā "FIDE Grand Swiss" turnīrā.FIDE Grand Swiss Tournament 2025 Open

2026. gada februārī Veikanzē (Nīderlande) ierindojies 8. vietā Tata Steel meistaru šaha turnīrā.Tata Steel Chess Tournament - Masters 2026

 Atsauces 

 Ārējās saites 

Kategorija:2006. gadā dzimušie
Kategorija:Tamilnādā dzimušie
Kategorija:Indijas šahisti